tomron87/hebrew-wikipedia-sentences-corpus huggingface dataset:
"Carry Me" הוא סינגל של התקליטן והמפיק המוזיקלי הנורווגי, קייגו, בהשתתפות הזמרת-יוצרת האמריקאית, ג'וליה מייקלס.
השיר יצא ב-12 באוגוסט 2016, על ידי סוני מיוזיק אנטרטיינמנט ואולטרה מיוזיק.
השיר מופיע באלבום הראשון של קייגו, Cloud Nine.
השיר בוצע בטקס הסיום של אולימפיאדת ריו דה ז'ניירו, באצטדיון מרקנה, ב-21 באוגוסט 2016.
נכון לאוקטובר 2021 הושמע השיר למעלה מ-132 מיליון פעמים בספוטיפיי.
לפני צאתו של הווידאו קליפ, קייגו הוציא סרטון לירי לשיר ב-29 באוגוסט 2016 בערוץ היוטיוב של אולטרה מיוזיק.
הסרטון הלירי מציג את קייגו מנגן בפסנתר, ואת מייקלס מקליטה את השיר באולפן יחד עם תזמורת שמנגנת על כלי מיתר.
נכון לאוקטובר 2021, הסרטון הלירי נצפה למעלה מ-2 מיליון פעמים.
הווידאו קליפ, שהופק על ידי Savage Isle Productions וקייגו, יצא ב-5 באוקטובר 2016, בערוץ ה-Vevo הרשמי של קייגו.
בווידאו קליפ, ניתן לראות את קיגו יוצא עם חברים לחופשה, והוא מכיל סצנות על יאכטה, בצילומי פסטיבל וליד בריכה.
נכון לאוקטובר 2021, הווידאו קליפ נצפה למעלה מ-22 מיליון פעמים.
אזורתאריךפורמטחברת תקליטים עולמי 12 באוגוסט 2016 הורדה דיגיטלית סוני מיוזיק אנטרטיינמנט • אולטרה מיוזיק
"Caribbean Blue" הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן השלישי שלה, Shepherd Moons.
השיר יצא לאור ב-7 באוקטובר 1991, על ידי חברת התקליטים האחים וורנר, כסינגל המוביל מתוך האלבום.
השיר הגיע למקום ה-12 במצעד הסינגלים האירי, ולמקום הרביעי במצעד הסינגלים הצרפתי.
השיר נכתב על ידי אניה ורומא ראיין והופק על ידי ניקי ראיין, בדומה לסינגלים "", "Storms in Africa" ו-"Orinoco Flow".
הוא זכה להצלחה כאשר דורג במקום ה-12 במצעד רצועות הרוק המודרניות השנתי שפורסם לקראת סוף שנת 1992. הקליפ שלו מציג תמונות חזותיות המבוססות על ציוריו של מקספילד פאריש.
כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-83 מיליון השמעות.
נד ראגט מ-AllMusic ציין כי ב-"Caribbean Blue" נמנעת אניה מלחזור על אותה צורת השירה שביצעה בלהיטה "Orinoco Flow".
הוא הוסיף כי השינוי שנעשה בין השניים "עדין".
לארי פליק מבילבורד תיאר אותו כ"חולמני, מעורר ואפילו מסובך" והוסיף ש"השירה המאופקת של אניה זורמת עם המנגינה והלחן של השיר".
דייוויד בראון מאנטרטיינמנט ויקלי כינה אותו כ"שיר ואלס עוצר נשימה ואופטימי שמייצג באופן מובהק את אניה".
ב-Music & Media נכתב כי השיר "חולמני מאוד בדומה ל-"Orinoco Flow" משנת 1989".
במגזין פיפל הצהירו כי "שירתה המלאכית של הזמרת האירית מדגישה את הוואלס האלגנטי והאוונגרדי של השיר עצמו".
אזורתאריך יציאהפורמטחברת תקליטיםמקורכלל העולם7 באוקטובר 1991תקליט 7 אינץ'גפן • EMI
Carry Me in Your Dreams (בעברית: קח אותי אל חלומותיך) הוא סינגל שהוקלט על ידי הזמרת האלבנית קייסי טולה.
השיר יצא לאור בשנת 2008, כסינגל שלא מתוך אלבום, וכשיר אשר ייצג את אלבניה באירוויזיון 2009. הוא נכתב על ידי אגים דוצ'י והולחן על ידי אדמונד ז'ולאלי.
הסינגל הבא שהוציאה אחריו היה "Qiellin do ta prek me ty" בשנת 2009.
עם השיר השתתפה קייסי טולה באירוויזיון 2009. בחצי הגמר הצליח השיר להגיע למקום השביעי עם 73 נקודות בסך הכל.
בגמר האירוויזיון הגיע למקום ה-17 בלבד, עם 48 נקודות בסך הכול.
על הבמה, הופיעה טולה על רקע מסכי לד כהים שצבעיהם היו בעיקר תערובת של אדום, כתום, צהוב ולבן.
ההופעה הרשמית של קייסי טולה עם השיר באירוויזיון 2009 הועלה לערוץ היוטיוב של האירוויזיון ב-18 באוגוסט 2016.
Caruso הוא שיר של הזמר-היוצר האיטלקי לוצ'ו דאלה שפורסם בשנת 1986. השיר נכתב בהשראת חייו של הטנור האיטלקי אנריקו קארוזו.
השיר תורגם לשפות שונות ובוצעו לו גרסאות כיסוי רבות.
גרסת כיסוי שעשה לשיר זמר האופרה לוצ'אנו פברוטי, תרמה לפרסומו העולמי וסללה את הדרך למבצעים נוספים ששרו את השיר בסגנון קלאסי, מה בסופו של דבר הפך אותו לקלאסיקת פופ-אופרה.
גרסת כיסוי בולטת נוספת של השיר בוצעה על ידי זמרת הפופ לארה פביאן.
ב-28 במרץ 2024 הזמר-יוצר הישראלי מרגי הוציא סינגל בשם "", סינגל שני מתוך המיני-אלבום Shadows of Blue.
השיר משלב חלקים מהשיר "Caruso".
לוצ'ו דאלה סיפר שאת ההשראה לכתיבת השיר קיבל כשנאלץ, בעקבות תאונת בסירתו, להתאכסן בבית מלון בעיר הקיט סורנטו שליד נאפולי.
בעת שהותו שם סיפר לו בעל המלון סיפר לו שזהו אותו המלון בו בילה אנריקו קארוזו, שנפטר בשנת 1921, בימיו האחרונים.
צוות המלון סיפר לדאלה על ימיו של קארוזו בבית המלון ובייחוד על קשר רומנטי בינו ולבין אחת מתלמידותיו.
אנריקו קארוזו היה זמר אופרה איטלקי מפורסם בסוף המאה התשע עשרה ותחילת המאה העשרים.
קארוזו, יליד נאפולי, היגר לארצות הברית בשנת 1903 והפך בה לכוכב וידוען עולמי.
השיר נכתב ברובו באיטלקית אך משלב גם מילים ומשפטים בנפוליטנית על אף שדאלה עצמו היה יליד בולוניה שבצפון ולא באזור נאפולי.
כך הוא מתייחס לעיירה סורנטו בשם הנפוליטני "סוריינטו".
Carousel (בעברית: קָרוּסֶלָה) הוא אלבום מחזמר שהולחן והופק על ידי ריצ'רד רוג'רס והוקלט על ידי ברברה קוק , סמואל ראמי, שרה ברייטמן, דייוויד רנדל ומורין פורסטר.
אלבום המחזמר יצא לאור בשנת 1987, בהוצאת חברת התקליטים MCA קלאסיקס, כאלבום הרשמי של המחזמר, "קרוסלה".
"קרוסלה" הוא המחזמר השני של ריצ'רד רודג'רס (מוזיקה) ואוסקר המרשטיין השני (ספר ומילים).
אלבום המחזמר של "קרסולה" שהוצג בברודוויי בשנת 1945 הופץ בפורמט שתואר כ"בעייתי".
הוא הוביל לכך שהשירים בו נפגמו וכך קרה גם בהוצאה משנת 1950. ההיסטוריון ג'ון קנריק קבע שבהקלטה מ-1945 היה צורך בקיצור מספר שירים, כיוון שהפורמט בו השתמשו באותה העת הגביל את היוצרים.
כמו כן, חלק מ-"Soliloquy" נחתך ולא שוחזר.
מספר שירים נחתכו בסרט מ-1956, אך שניים מאלה שנמחקו הוקלטו ולבסוף נשמרו באלבום המחזמר.
גרסת התקליטור המורחבת של האלבום, שהונפקה ב-2001, מכילה את כל השירה שהוקלטה לסרט, כולל הקטעים החתוכים, וכמעט את כל מוזיקת הדאנס.
חלק מההקלטות של שירי "קרוסלה" הופצו ב-1956, 1962 ו-1987. הגרסה של 1987 כללה שילוב של כוכבי אופרה ומוזיקליים, כולל סמואל ראמי, ברברה קוק ושרה ברייטמן.
השלישית מביניהם, הקליטה את מרבית שירי האלבום וקיבלה על כך קרדיט.
Carte Blanche הוא אלבום האולפן השני של המפיק הצרפתי די ג'יי סנייק, שיצא ב-26 ביולי 2019 תחת הוצאת גפן רקורדס.
די ג'יי סנייק הצהיר ברשתות החברתיות ב-15 ביולי שיש לו "הודעה גדולה" למחרת.
ב-16 ביולי הוא חשף את תאריך היציאה ופרסם את עטיפת האלבום, תמונה של הפינה השמאלית של שער הניצחון בפריז, שעליו הוא הופיע ב-2017.
מדינהתוארעותקיםארצות הברית (RIAA)זהב500,000ברזיל (Pro-Música Brasil)פלטינה 3×120,000מקסיקו (AMPROFON)פלטינה+זהב90,000סינגפור (RIAS)זהב5,000צרפת (SNEP)50,000
"Carolina" (בעברית: "קרוליינה") הוא שיר שהוקלט על ידי הזמרת-יוצרת האמריקאית טיילור סוויפט, מתוך פסקול הסרט "שירת סרטני הנהר" (2022).
הוא יצא לאור ב-24 ביוני 2022 על ידי חברת התקליטים ריפבליק רקורדס, בליווי קליפ מילים רשמי.
שם השיר מתייחס לאזורי קרוליינה הדרומית וקרוליינה הצפונית בארצות הברית.
הוא הופק על ידי סוויפט וארון דסנר ותואר כבלדה "צנועה" המשלבת סגנונות מוזיקת אמריקנה, בלוגראס וסגנונות פולק אפלאצ'י; בשיר יש שימוש בכלי נגינה אקוסטיים של תחילת שנות ה-50 של המאה ה-20 כדי להמחיש את הקונספט של הסרט.
עם יציאתו, זכה השיר לביקורות חיוביות ממבקרי מוזיקה ששיבחו את האווירה ה"רודפת" שלו ואת שירתה של סוויפט.
"שירת סרטני הנהר" (2022) הוא סרט דרמה-מסתורין בכיכובה של דייזי אדגר-ג'ונס בתפקיד הראשי, בבימויה של אוליביה ניומן ובהפקה של ריס וית'רספון.
זהו עיבוד קולנועי לרומן משנת 2018 באותו שם שנכתב בידי הסופרת האמריקאית דליה אוונס.
הסיפור עוסק בנערה צעירה שגדלה בביצה בקרוליינה הצפונית והופכת לחשודה ברצח של גבר שרדף אחריה.
הטריילר הראשון לסרט פורסם ב-22 במרץ 2022, וכלל את "Carolina" ברקע.
בטריילר נחשף שהוא נכתב ובוצע על ידי הזמרת-יוצרת האמריקאית טיילור סוויפט.
קטע נוסף מתוכו נחשף באמצעות טריילר ארוך יותר של הסרט ב-22 במאי 2022. באינסטגרם הרשמי של הסרט רמזו על תאריך היציאה שלו, כאשר פורסמו סדרה של פוסטים ב-22 ביוני עם כיתובים עם אותיות רישיות, תוך איות "Carolina This Thursday" ביחד.
למחרת, תאריך היציאה של השיר אושר ב-24 ביוני 2022. קליפ מילים רשמי פורסם ביוטיוב ליווה את הפרסום.
"Carolina" נכתב אך ורק על ידי סוויפט והופק על ידי ארון דסנר, עימו שיתפה פעולה באלבומי האולפן שלה משנת 2020 Folklore ו-Evermore.
לדברי וית'רספון, סוויפט כתבה את השיר תוך כדי עבודה על Folklore אך לא חשפה כי כתבה את "Carolina" עד לאחר שסיימה את השיר.
סוויפט הצהירה באינסטגרם שהיא נהנית מהרומן המקורי של אוונס, וברגע ששמעה שעיבוד קולנועי "בשלבי צילומים", היא רצתה להיות חלק מהפסקול שלו.
היא אמרה שהיא רצתה ליצור שיר "רודף" ו"שמימי" שלוכד את הסיפור ה"מהפנט" של הרומן.
"Carolina" מושמע בכתוביות הסיום של הסרט, וניומן סבר שהוא "משקף את הטון של סיום הסיפור".
הוא תואר בעיקר כשיר פולק-אפלאצ'י, עם אלמנטים של אמריקנה ובלוגראס.
הוא הוקלט במפגש הקלטות אחד וכולל רק כלי נגינה שהיו זמינים לשימוש לפני 1953 – בערך בתקופה שבה מתרחש "שירת סרטני הנהר" – כלי נגינה אקוסטיים, כגון מנדולינה, כינור, פריטות גיטרה עדינות וכלי מיתר.
המילים "Carolina" שואבות השראה רבה מהטבע.
השירה של סוויפט בשיר אופיינה כבעלת "נשימה".
ג'ק ארווין מפיפל, תיאר את "Carolina" כ"בלדה רודפת" וכ"בלדה שמימית".
מבקר מוזיקה מטעם וראייטי, כריס וילמן, הרגיש שהשיר מזכיר מבחינה סגנונית את המוזיקה ב-Folklore וב-Evermore ומדגיש את "הסגנון המאופק שלהם".
אמילי זמלר וקאט בוזה סקרו את השיר מטעם מגזין רולינג סטון.
הן אמרו שהשיר ה"רודף" הזה מעורר ומחייה את הקונספט של הסרט ואת הטון ה"מקונן" של בלדות פולק-אפלאצ'יות, ושיבחו את השירה של סוויפט, שלטענתן "לקוחה מעולם אחר" ו"מדמה קולות סירנה".
ויל לאבין מ-NME תיאר את השירה של סוויפט כ"מפחידה".
בביקורת נלהבת מטעם Clash, רובין מאריי כינה את השיר "הישג גדול" ו"נצחי" בקריירה של סוויפט; הוא ציין שזו הדוגמה הגדולה ביותר ליכולתה של סוויפט "להביע תנועה פנימית בכמה מילים בלבד".
הוא שיבח את הנגינה ה"מולדת", את השירה ה"מינימליסטית אך עוצמתית" של סוויפט, ואת המילים "שמזכירות איכשהו את יצירתה של דליה אוונס – על כל רוחבה ועומקה – והופכות אותו לשיר קצר ועוצמתי של ממש".
בטקס פרסי גראמי ה-65 שאירע בשנת 2023, "Carolina" קיבל מועמדות בקטגוריית "השיר הטוב ביותר שנכתב עבור מדיה חזותית" – המועמדות הרביעית של סוויפט בקטגוריה זו, לאחר "" (2011) מ-, "" (2017) מ-Fifty Shades Darker, ו-"" (2019) מ-Cats, שהראשון שבהם זכה.
בנוסף לכך, קיבלה סוויפט בפעם הראשונה בקריירה שלה מועמדות בטקס פרסי איגוד מבקרי הקולנוע האמריקאי.
הוא נכלל ברשימה הקצרה של טקס פרסי אוסקר ה-95 בקטגוריית "השיר המקורי הטוב ביותר".
טיילור סוויפט – שירה, כתיבה, הפקה
ארון דסנר – הפקה, הנדסה, גיטרה אקוסטית, בנג'ו, גיטרה בס, מנדולינה, פסנתר, סינתיסייזר
ג'ונתן לואו – מיקסינג, הנדסה
אזורתאריך יציאהפורמטחברת תקליטיםמקורכלל העולם24 ביוני 2022הזרמת מוזיקה • הורדה דיגיטליתריפבליקארצות הבריתרדיו עכשווי למבוגרים • רדיו להיטים עכשוויים
Carmen: A Hip Hopera הוא סרט דרמה רומנטית מוזיקלי אמריקאי משנת 2001 שהופק על ידי MTV ובוים על ידי רוברט טאונסנד.
בסרט מככבים ביונסה נואלס בתפקיד הבכורה שלה, מקאי פייפר, מוס דף, ראה דיגה, וייקליף ז'אן, דה-בראט, ג'וי בראנט, רייגן גומז-פרסטון ג'רמיין דופרי ובאו ואו.
עלילת הסרט מבוססת על האופרה כרמן משנת 1875 מאת ז'ורז' ביזה, לודוביק הלוי והנרי מיילהאק.
העלילה מתרחשת בפילדלפיה ובלוס אנג'לס בתקופה המודרנית וכולל שיריהיפ-הופ / אר-אנד-בי מקוריים ברובם במקום האופרה של ביזה.
הסרט הוא העיבוד האפרו-אמריקאי הגדול השני לאופרה, הראשון הוא המחזמר "כרמן ג'ונס" שהוצג בברודוויי בשנת 1943 והעיבוד הקולנועי שלו היה מועמד לפרס האוסקר לסרט הטוב ביותר בשנת 1954.
כרמן בראון היא שחקנית פתיינית ושאפתנית שגורמת בלי משים צרות בכל מקום שהיא הולכת.
דרק היל, המאורס למלצרית הקוקטיילים, קאהלה.
בבר של לו, כרמן נקלעת לריב עם אישה קנאית.
הקצין הבכיר של היל, סגן פרנק מילר מורה להיל לעצור את כרמן.
כרמן מנסה ללא הצלחה לפתות את היל, אבל היא משכנעת אותו לתת לה לעצור בדירתה כדי לשים את הטבעת של אמה במקום בטוח כדי שהיא לא תיגנב בכלא.
שם היא לובשת הלבשה תחתונה והוא מתאהב בה.
הוא נתפס בבוקר (כאשר לא ניתן למצוא את כרמן) על ידי מילר (שמתגלה כעת כשוטר מושחת), שמביא איתו את קאהלה כשהוא עוצר את היל.
קאילה כועסת על היל ואומרת לו שהיא שונאת אותו.
בזמן שהוא בכלא, היל לא יכול להפסיק לחשוב על כרמן.
היא כותבת לו מכתב, והוא חולק את האובססיה שלו עם החברים לתא ג'ליל ו"פוקט".
בזמן שהיל בכלא, כרמן פוגשת את הראפר המפורסם בלייז במועדון הלילה "הספוט".
הוא רוצה להביא אותה ללוס אנג'לס, אבל מצליח להביא רק את החברים הטובים ביותר שלה.
כרמן מבטיחה לפגוש אותם בלוס אנג'לס ברגע שהיל יצא מהכלא.
לרוע המזל, היל עומד בפני שנת מאסר על תנאי ברגע שהוא יוצא.
עם זאת, לאחר שהוא נכנס לוויכוח עם מילר, הוא מכה בו.
הוא וכרמן בורחים ללוס אנג'לס.
עם זאת, כרמן אינה מודעת לאירוע.
החיים בלוס אנג'לס לא קלים במיוחד.
כרמן לא יכולה למצוא עבודה במשחק, ומעמדו של היל כנמלט מונע ממנו להשיג עבודה.
היא נתקלת בחברותיה הטובות ביותר, ראשידה וניקי, אשר זוכות ליחס של מלכים על ידי בלייז.
לשלושתם קוראים את קלפי הטארוט שלהם על ידי מדיום (ויקלף ז'אן).
ראשידה וניקי זוכות בכסף רב, אבל בכרטיסיה של כרמן נכתב "הרס", "צער" ו"מוות".
היא מחליטה שהגיע הזמן לשינוי.
היא הולכת לחזרה של בלייז וזוכה בהזמנה להיות הדייט שלו לקונצרט הבא שלו.
בינתיים, מילר מחפש את היל, ופורטר (בת זוגו לשעבר) נותנת לו את הכתובת של היל וכרמן תמורת סכום כסף גדול.
במקביל, רדיו, המחובר לנקודת חשמל, נופל לתוך האמבטיה שכרמן עזבה זה עתה.
כרמן תוהה אם זה היה אמור להיות סופה המר.
זמן קצר לאחר מכן, כרמן נפרדת מהיל ועוברת לגור עם חבריה בבית שככל הנראה בבעלותו של בלייז.
היא מרגישה שהיא לא צריכה לוותר על חייה בשבילו, למרות כל מה שהוא עשה בשבילה.
בדומה למקבילו באופרה המקורית, היל הרוס.
הוא גם לומד מקאלה שהוא בסכנה.
מכיוון שהיל יודע כמה מילר מושחת, הוא רוצה להיפטר ממנו.
היל הולך לכרמן כדי לנסות לזכות בה שוב ולגרום לה לעזוב איתו.
כרמן לא רוצה לעזוב ואומרת להיל שהיא נשארת.
בזמן שהם מתווכחים, מילר מתבונן בהם ויורה בטעות בכרמן פעמיים באקדח מושתק תוך כדי שהוא מכוון לכיוונו של היל.
כרמן מתה בזרועותיו של היל והיא לא יכולה לדבר כשהיל כל הזמן שואל מה לא בסדר.
הוא נוגע בגבה ורואה דם זורם במורד ידו.
הוא מניח את הגופה על הרצפה והולך להילחם במילר.
היל ומילר מנהלים את הקרב האחרון שלהם שמסתיים בכך שמילר נהרג.
ראשידה וניקי מוצאות את גופתה של כרמן והן מזועזעות והרוסות.
הסיפור מסתיים עם מעצרו הלא נכון של היל.
הסרט מסתיים באופן רשמי בכך שהמספר ( דה בראט ) מניח ורד על קברה של כרמן וקובע "אהובת אלמוות.
כרמן בראון, לעולם לא תהיה עוד אחת".
את הסרט ביים רוברט טאונסנד שגם ביים "את איש המטאור" ואת מופע הססטנד אפ של "אדי מרפי Raw".
הסרט הופק על ידי MTV ב-2001. יש כמה סתירות בין הסיפור המוצג בגרסתו המקורית, כמו גם ביקורת על הופעת הבכורה של ביונסה בסרט.
בספר Carmen: From Silent Film to MTV, פריאם ודייוויס מצהירים כי "ביונסה...
היא זמרת מוכשרת, וירטואוזית, והיא מתקשה לכופף את כישרונותיה להגשה מדוברת".
ההפך נאמר על מקאי פייפר ש"הוכיח את עצמו במקומות אחרים כשחקן יעיל בטלוויזיה ובקולנוע, אבל נראה שלא נוח לו כאן כאשר הוא שר ראפ".
הסרט קיבל ביקורות מעורבות בעיקר.
אתר AllMovie דירג את סרט הטלוויזיה בשניים וחצי מתוך חמישה כוכבים.
מקאי פייפר - דרק היל
ביונסה נואלס - כרמן בראון
מוס דף - פרנק מילר
וייקליף ז'אן - מגיד עתידות
רייגן גומז-פרסטון - כאלה (מיכאלה)
Caru' cu Bere (בעברית: העגלה עם בירה) היא מסעדה נודעת ופאב ברחוב סטברופולוס, במרכז ההיסטורי של בוקרשט, בירת רומניה, הקיימת שם מאז 1879 ושוכנת בשני בניינים סמוכים וצמודים.
המקום מוכרז אתר היסטורי ואדריכלי.
המבנים כוללים מרתף, קומת קרקע, קומה ראשונה, קומה שנייה ועליית גג.
בקומת הקרקע יש אולם אוכל שגובהו שבעה מטרים ושתי חנויות רחבות ידיים.
אולם האוכל מעוטר בסגנון נאו-גותי עם עמודים, תבליטי תקרה, נברשות וציורים.
בין הקומות יש גרם מדרגות ראשי שיש וגרמי מדרגות עשויים מעץ אלון מגולף.
מעל הכניסה לאולם המסעדה מוצב פסל של גיצה הזקן, מי שהיה הממונה על מרתף היינות, הוא מפוסל עם פנס בידו, כמו שהיה יורד למרתף להביא משם יינות משובחים.
איש בשם Ion Căbăşanu (יון קבשאנו) קנה ברחוב סטברופולוס מבנה מוזנח ופתח בו פאב בירה עבור השחקנים הגרמנים, שהופיעו בסמוך בקרקס שנבנה מקרשים.
השחקנים הגרמנים היו חובבי בירה ידועים.
כשנעצרה במקום עגלת האספקה עם חביות בירה, החליט הבעלים לקרוא למקום "העגלה עם הבירה" וברומנית Caru' cu Bere.
מ-1886 יש למקום בעלים חדשים, האחים ניקולאה, איגנאט וויקטור מירצ'אה (Mircea), הנכדים של המייסד (בני בנותיו) והם בונים מבנה חדש ב-1888, לפי תוכניותיו של האדריכל האוסטרי Siegfrid Kofczinsky (זיגפריד קופצ'ינסקי), תוך פירוק גמור של המבנה הישן.
התוצאה הייתה מפוארת וקרול הראשון, מלך רומניה ביטא את התפעלותו בהענקת אותות כבוד לבעלים, ניקולאה מירצ'אה קיבל את כוכב רומניה וכתר רומניה.
המקום הצליח ואחד האחים נפרד ופתח במקום אחר פאב דומה וגם הוא הצליח.
אח נוסף החליט לפתוח פאב במקום אחר ועשה זאת עם הוצאות כבדות, תוך לקיחת הלוואת, להן ערב האח השלישי.
הפעם העסק לא הצליח והמקום פשט רגל בתקופת המשבר הכלכלי של 1929. האח השלישי, שערב להלוואות אחיו, הגיע למצוקה קשה והטיל את עצמו ארצה מגג המסעדה.
המסעדה עברה לבעלות חדשה ובימי מלחמת העולם השנייה זכתה לפופולריות רבה בקרב הקצינים הגרמנים של הורמכט.
בסוף המלחמה הגיע הכיבוש של הצבא האדום וקציניו לא אהבו את הכיתובים הגרמנים, לכן צבעו אותם באדום ואת התבליטים סיידו.
לאחר מותו של סטלין ב-1953 ויציאת הצבא האדום מרומניה, העדיפו הרומנים, גם הקומוניסטים, את המצב הקודם, ניקו את הצבע האדום ואת הסיוד וניסו לשפץ את המקום ככל האפשר.
הלאמת המקום בשנים 1948 - 1949 הובילה לשינוי באופי המסעדה, נפסקה הגשת המאכלים לאניני הטעם ועברו לתפריט יותר עממי.
מצב זה נמשך עד 1986, כאשר תחת פיקוחו של הצייר ניקולאה גאורגה החלו עבודות שיפוצים, שהשיבו למקום את יופיו ומעמדו.
בהתחלה תפריט המסעדה היה מוטה לכיוון המטבח הגרמני, אך לאחר שהמקום נרכש ונבנה על ידי האחים מירצ'אה, נטה המקום לכיוון המטבח הצרפתי עם השפעות מקומיות דוגמת, מחית אפונה יבשה, ממליגה והמנה בה המסעדה מתמחה ומתגאה, צ'ולאן (סוג של אוסובוקו) ופפנש ותוספת מיוחדת, צנון שחור.
את הארוחות מלווים משקאות, בעיקר הבירות, אך גם יינות משובחים וגולת הכותרת, יין לקרימה כריסטי.
בנוסף לאוכל, בארוחות צהריים וערב יש נגנים וזמרים ובערב גם ריקודים.
"Carpe Diem" (בעברית: "נצלו את היום") הוא שיר של להקת הפופ רוק הסלובנית ג'וקר אאוט, שיצא לאור ב-4 בפברואר 2023. ייצג את סלובניה באירוויזיון 2023, שהתקיים בליברפול שבממלכה המאוחדת, לאחר שנבחרה באופן פנימי על ידי RTV Slovenija, רשות השידור של סלובניה.
ההקלטה לשיר התקיימה במהלך חודש דצמבר 2022 באולפן בהמבורג, גרמניה.
בינואר 2023 הלהקה צילמה את הקליפ שלה, שצולם בבירת סלובניה, לובליאנה ב-Grand Hotel Union.
ב-4 בפברואר 2022, יצא לאור השיר בערוץ היטיוב של האירוויזיון.
סלובניה שובצה למחצית השנייה של חצי הגמר השני, שהתקיים ב-11 במאי 2023.
סלובניה שובצה עשירית, אחרי פולין ולפני גאורגיה.
ב-11 במאי 2023 ביצעה הלהקה את "Carpe Diem" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר.
סלובניה הופיעה כמדינה ה-24, לפני קרואטיה ואחרי ישראל.
Carnivore (בתרגום לעברית: טורף) הוא אלבום האולפן השביעי של להקת ההבי מטאל האמריקאית בודי קאונט שיצא לאור ב-6 במרץ 2020 בהפצת חברת התקליטים סנצ'ורי מדיה רקורדס.
האלבום הוקדש ללמי קילמיסטר, מלהקת המטאל מוטורהד, שנפטר חמש שנים קודם לכן, והיווה גורם השפעה על הלהקה.
לפני צאת האלבום הופצו מתוכו שני סינגלים, "Carnivore" ו-"Bum-Rush".
בראיון למגזין "Loudwire", שנערך לפני הקלטת האלבום, הסביר סולן הלהקה, אייס-טי, בבדיחות את שם האלבום:
עטיפת האלבום עוצבה על ידי זביגניו מ.
Bielak) אותו פגשה הלהקה במהלך סיבוב ההופעות האירופאי שלה ב-2017, ושעיצב בעבר עטיפות עבור להקות כמו דייסייד, גוסט, פרדייז לוסט ואחרות.
זה האלבום הראשון של הלהקה ללא שירים שנכתבו על ידי ארני סי.
Cartoon Network הוא ערוץ טלוויזיה לילדים ונוער בתשלום בבעלות וורנר מדיה שהוקם ב-30 באפריל 1993. הוא מהווה גרסה של רשת Cartoon Network המיועדת לקהל באמריקה הלטינית.
הערוץ החל לפעול בארגנטינה והיה ערוץ ילדים הראשון שפעל 24 שעות.
התוכניות כללו יצירות של האנה-ברברה, MGM ואחים וורנר.
ההבדל היחיד משידורים של ערוץ האם היו בשפה הספרדית של השידור.
בשנת 1996 הערוץ החל לשרד תוכניות נפרדות.
בשנת 2001 הוקם ערוץ-אחות Boomerang אליו הועברו כל הסרטים של האנה-ברברה.
בשנת 2002 החלו שידורי Toonami, רצועת שידור ליילית שכללה בעיקר אנימה.
בשנת 2004 שידורי הרצועה צומצמו לטובת שידורי "Adult Swim".
בשנת 2007 השידור הופסק, אך בשנת 2020 חודש תוך שיתוף פעולה עם "קראנצ'ירול".
בין היתר התוכניות, רצועה זו כללה שידורי "דרגון בול סופר".
בשנת 2022 שידורי הרצועה הופסקו.
בשנת 2004 החלו שידורי "בית פוסטר לחברים דמיוניים".
בשנת 2009 הערוץ יזם סדרה בפורטוגזית "As Aventuras de Gui & Estopa".
בשנת 2012 החלו שידורי סדרת טלוויזיה La CQ.
בשנת 2014 הערוץ היה שותף ליצירת "פאוור ריינג'רס מגה פורס".
בשנת 2018 לכבוד 25 שנים לערוץ נערכו שידורים מיוחדים.
שידורי הערוץ כוללים שירות לסמארטפונים.
כל השידורים מועברים מאטלנטה ב-5 מקבצים:
קולומביה, ונצואלה, מרכז אמריקה ואזור הקריבים.
מרכז אזורי בסנטיאגו דה צ'ילה
Cartosat היא סדרת לווייני צילום שהיא חלק של תוכנית חישה מרחוק ההודית.
הצילומים שמתקבלים מנוצלים לצרכים שונים, כולל צרכים צבאיים.
הלוויין הראשון שוגר בשנת 2005.
הלוויין הראשון Cartosat-1 שוגר בשנת 2005. הוא היה מכסה את כל שטח של כדור הארץ ב-1867 מסלולים תוך 125 ימים.
הוא נבנה על ידי צוות של הארגון ההודי לחקר החלל.
על הלוויין הותקנו מספר מצלמות עם רגישות עד 2.5 מטר.
הלוויין פעל עד לשנת 2019.
בשנת 2007 שוגר לוויין ראשון של הדור השני Cartosat-2 שמצלמות שלו היו בעלי רגישות של פחות ממטר.
הוא נוצל לצורכי מיפוי שונות.
בשנת 2013 שוגר לוויין ראשון מהדור השלישי - Cartosat-3. הוא מצויד במצלמות בעלי רגישות עד 0.25 מטר.
כמו הלוויינים הקודמים הוא נבנה על ידי צוות של הארגון ההודי לחקר החלל.
כל הלוויינים שוגרו ממרכז החלל סאטיש דאוון בעזרת משגר מדגם PSLV.
כל הלוויינים שוגרו ממרכז החלל סאטיש דאוון.
הרשימה כוללת לוויים פעילים נכון לאוגוסט 2023.
"Carnival" הוא שיר של , סופרגרופ היפ הופ אמריקאי המורכב מהראפר קניה וסט והזמר טיי דולה סיין.
הוא יצא לאור כסינגל השלישי מתוך אלבום הבכורה שלהם, Vultures 1 (2024), ב-15 בפברואר 2024.
השיר הגיע למקום הראשון במצעד הבילבורד הוט 100. זה שירו החמישי של וסט, השני של טיי דולה סיין והראשון של פלייבוי קרטי וריץ' דה קיד שהגיע להישג זה.
וסט הוא הראפר הראשון שהגיע למקום הראשון במצעד בשלושה עשורים שונים.
זה שירו הראשון מזה 13 שנה שהגיע למקום הראשון, מאז "E.T." (2011) עם קייטי פרי, והראשון כאמן מוביל מאז "Stronger" (2007).
מוזיקאי הטראפ האמריקאים פלייבוי קרטי וריץ' דה קיד משתתפים בשיר.
גרסות מודלפת של "Carnival" הסתובבו ברשתות החברתיות לפני צאתו הרשמית.
השיר נחשף במסיבת השמעה של האלבום Vultures 1, שנערכה ביונייטד סנטר בשיקגו ב-8 בפברואר.
גרסה זו של "Carnival" הכילה דגימה מתוך הופעה חיה מ-1983 של "Iron Man" של בלאק סבאת'.
הסולן של הלהקה אוזי אוסבורן הצהיר כי לא אישר את הדגימה, כשכתב ברשתות החברתיות כי וסט "סורב לקבל רשות מכיוון שהוא אנטישמי וגרם לרבים כאב לב".
אשתו של אוסבורן והמנהלת שלו, שרון, אמרה ל-TMZ כי הם שוקלים צעדים משפטיים נגד וסט.
חלק ניכר מהביקורת שהופנתה לשיר, כמו גם תגובת הקהל אליו, התרכז בטקסט שלו.
כותבים שונים בגופי התקשורת ציינו שמאזינים מתחו ביקורת על ההתייחסות של וסט לטיילור סוויפט, כאשר כמה מעריצים צוטטו כמי שמכנים את המילים הללו "מחפיצות".
ג'ואי אץ' מ-XXL כתב כי המילים של וסט שבהן "יישר קו עם" אנשים כמו אר קלי וביל קוסבי הם "אולי אחד מהשורות הכי מרימות גבות שלו עד כה".
מייקל ספונרה מבילבורד שיבח את ההפקה והמילים בשיר ודירג אותו כשיר הטוב ביותר ב-Vultures 1, בטענה שהוא "הדוגמה המושלמת למה אנשים משלימים עם כל המחלוקות, העיכובים באלבומים והטירוף שמגיעים עם להיות מעריץ של יה, כי אף אחד בראפ לא יוצר רגעים דוריים כמו זה".
ספונרה אף שיבח את הופעותיהם של ריץ' דה קיד ופלייבוי קרטי, וקבעה כי וסט הוציא את המיטב מהם בשיר.
אריק סקולטון מקומפלקס, בביקורת על Vultures 1, כתב כי "יותר מהכל, זה מרגיש כאילו [וסט] רוצה להיט", והצביע על השיר כ"דוגמה הברורה ביותר" למטרה זו.
"Carly's Song" הוא שיר של הפרויקט המוזיקלי הגרמני אניגמה.
את הפצתו הגבילו לאוסטרליה וכתוצאה מכך, הגיע למקום ה-91 במצעד הסינגלים של ה-ARIA בנובמבר 1993, ושהה שבוע אחד במאה העליונים.
השיר נכלל בפסקול של הסרט "סליבר" משנת 1993. "Carly's Song" בעל דגימות מהשיר הארוך המסורתי-מונגולי, "Tosonguyn Oroygoor", שבוצע על ידי Dechinzundui Nadmid.
שיר זה מופיע גם בסרט הטאמילי "באשה" (1995) בקטע בו מוצג הנבל מארק אנטוני (Raghuvaran).
עבור השיר נעשה רמיקס מאוחר יותר והופץ מחדש כ-"Age of Loneliness" באלבום האולפן השני של אניגמה, (1993).
ארבעה עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות.
לארי פליק מבילבורד כתב, .
Catching Up With Depeche Mode (בעברית: משלימים פערים עם דפש מוד) הוא אלבום אוסף מאת להקת המוזיקה האלקטרונית הבריטית דפש מוד.
האלבום יצא ב-1985 בארצות הברית בלבד.
האלבום הוא הגרסה האמריקאית ל-The Singles 81-85, שלא יצא בארצות הברית.
האלבום מכיל את כל הסינגלים של הלהקה עד אז, למעט אלו שנכללו באלבום האוסף People Are People (שיצא ב-1984, גם הוא בלעדית לארצות הברית).
עם זאת, Love, In Itself מופיע בשני האלבומים.
האלבום אף מכיל גם את שני הביסיידים האחרונים של הלהקה, Flexible ו-Fly On The Windscreen שנכללו בסינגלים של Shake The Disease ו-It's Called A Heart (בהתאמה).
האלבום הגיע למקום 113 במצעד האלבומים האמריקאי.
כל השירים נכתבו על ידי מרטין גור, למעט שירים 1–3 שנכתבו על ידי וינס קלארק.
כל השירים מבוצעים על ידי דייב גהאן, למעט Somebody, שמבוצע על ידי מרטין גור.
Castle Story (בתרגום חופשי לעברית: סיפור הטירה) הוא משחק וידאו אינדי מסוגת הארגז חול בעל עולם פתוח, אשר פותח והופץ על ידי Sauropod Studio ב-17 באוגוסט 2017 למערכות ההפעלה Microsoft Windows, לינוקס ו-macOS.
במשחק, השחקן שולט על עובדים המכונים "בריקטרונים" ("Bricktrons"), אשר מטרתם לאסוף משאבים, לבנות טירות ולהילחם באויבים.
מטרת המשחק היא לבנות טירה אשר יכולה לעמוד בפני מתקפות של יצורים ושחקנים אחרים.
המשחק מתרחש באיים ענקיים המרחפים בשמיים.
Castle Story הוא המשחק הראשון שפותח על ידי חברת Sauropod Studio הקנדית, אשר ממוקמת במונטריאול.
המשחק הוכרז לראשונה בדצמבר 2011, כאשר באותו הזמן החברה הייתה מורכבת מצוות של שני אנשים בלבד.
החברה נרשמה כחברה באופן רשמי ב-24 באפריל 2012 עם שלושה אנשי צוות: פרנקואיס אליאן (מנכ"ל), ג'רמיין קואט (מנהל העיצוב) ובנלט אליאן (מפתח ראשי ואחראי טכני).
ב-27 ביולי 2012, החברה פתחה בקמפיין מימון המונים באתר Kickstarter, כאשר המטרה הראשונית היא להגיע למימון של 80 אלף דולר אמריקני.
הקמפיין זכה להצלחה רבה והמטרה הושגה תומך 5 שעות מרגע ההשקה.
הקמפיין הסתיים חודש לאחר מכן, כאשר נאספו בסך הכל 700 אלף דולר.
החברה נתנה קרדיט למרקוס פרסון, יוצר המשחק מיינקראפט, לאחר שזה אישר את רעיון המשחק וקידם את הקמפיין.
גרסת בטא של המשחק הופצה לכל תורם שתרם 15 דולר אמריקני לפחות.
המשחק יצא לאור כגרסת בטא ציבורית ב-23 בספטמבר 2013 בחנות הדיגיטלית סטים והגרסה המלאה יצאה לאור ב-17 באוגוסט 2017.
לאחר הוצאתו לאור, חברת Sauropod Studio החלה לפתח משחק אחר בשם Mirador.
המשחק סבל מבעיות רבות בפיתוחו.
בדומה ל-Castle Story, גם Mirador זכה לקמפיין מימון המונים כאשר המטרה הייתה להגיע ל-60 אלף דולר, אך הקמפיין נכשל, כאשר הושגו רק 30 אלף דולר.
במקום זאת, חברת Canada Media Fund הקנדית השקיעה בפרויקט כ-900 אלף דולר.
בסופו של דבר, המשחק יצא לאור כגרסה מלאה ב-26 ביולי 2019 והחברה לא הוציאה גרסת בטא כמו במשחק הקודם וכן לא תכננה לתמוך בעדכונים גדולים לאחר ההוצאה לאור.
ב-23 בספטמבר 2019, החברה הכריזה כי היא פיטרה 20 מעובדיה בעקבות ניהול כספים שבוצע באופן מרושל.
באוקטובר 2019, פרנקואיס אליאן וקואט ציינו כי למרות הפיטורים, החברה עדיין מתפקדת ופעילה.
Catechol-O-methyltransferase או COMT, הוא אנזים שמפרק תרכובות אורגניות מסוג קטכולאמין בנוזל החוץ-תאי.
על הקטכולאמינים שבגוף נמנים, בין השאר, המוליכים עצביים אדרנלין (אפינפרין), נוראדרנלין ודופמין.
בגוף האדם, ישנם מספר מוליכים עצביים מרכזיים המשתייכים לקבוצת הקטכולאמינים.
העיקריים שבהם הם אדרנלין (אפינפרין), נוראדרנלין ודופמין.
מוליכים עצביים אלו מושפעים מפעולתו של ה-COMT.
במהלך ההעברה הסינפטית שבאמצעותה תאי העצב במערכת העצבים מתקשרים עם תאים אחרים, ה-COMT מסייע בנטרול פעולתם של המוליכים העצביים הקטכולאמינים לאחר תהליך האקסוציטוזה ששחרר אותם למרווח הסינפטי.
הסרה מהירה של המוליכים העצביים מהמרווח הסינפטי מאפשרת העברה מדויקת של האות הקדם סינפטי לתא המטרה.
האנזים COMT הוא המנגנון החשוב ביותר לפירוק הדופמין בקליפת המוח הקדם-מצחית.
בנוסף ל-COMT גם נשא הדופמין DAT משתתף בפינוי הדופמין מהמרווח הבין תאי והוא הגורם העיקרי לפינוי הדופמין מהסינפסה לאחר הפליטה שלו, ברוב חלקי המוח כולל הסטריאטום.
האנזים COMT מפנה את הדופמין מהמרווח הבין סינפטי בקצב איטי יותר בהשוואה לנשא הדופמין DAT.
דבר זה מאפשר להשפעה של המוליך העצבי דופמין להמשיך לפעול במשך זמן רב יותר בקליפת המוח הקדם מצחית.
ההתמשכות של הפעולה הדופמינרגית בקליפת המוח הקדם מצחית מאפשרת לאות הדופמינרגי להתייצב ולשמר מידע.
הפולימורפיזם Val158Met של גן ה-COMT, מקושר להבדלים בין אישיים ביעילות של האנזים COMT וברמות הטוניות (tonic) של המוליך העצבי דופמין בקליפת המוח הקדם-מצחית.
להבדיל מהפעלה פאזית (phasic) של דופמין, שהיא פעולה חולפת וקצרה הנגרמת מדחף עצבי של תאי עצב דופמינרגיים בתגובה לאירועים בסביבה,
הפעלה טונית (tonic) של דופמין היא בעלת אופי יציב ומתמשך הקובע את רמות הרקע של הדופמין.
הפעילות הטונית של הדופמין מווסת את קליפת המוח הקדם מצחית ואת התפקודים הקוגניטיביים שהיא אחראית עליהם (כמו: זיכרון העבודה, קשב סלקטיבי ותפקודים ניהוליים) ביחס של צורת U הפוכה, כך שהתפקוד המיטבי הוא ברמות בינוניות או מתונות, בעוד שרמות גבוהות או נמוכות מידי של דופמין טוני מובילות לפגיעה בתפקוד.
בהתאם לכך, גן ה-COMT מקושר לתפקודי הקשב ויכולת הוויסות העצמי של האדם.
כמו כן, אללים שונים בגן ה-COMT מקושרים להפרעת קשב.
גן ה-COMT משפיע גם על התגובה של אנשים שונים לאמפטמין.
עבור חלק מהאנשים אמפטמין יכול להעלות את מצב הרוח ולשפר את התפקוד במטלות קוגניטיביות, עם זאת אצל אנשים אחרים הוא עלול ליצור תגובה הפוכה.
cat היא תוכנית יוניקס סטנדרטית אשר מדפיסה את תוכנו של קובץ ומשמשת לשרשור קבצים.
שמה של התוכנית מגיע מן המילה האנגלית Concatenate, שמשמעותה שרשור.
תקן POSIX מגדיר את שהתוכנית צריכה לקבל רשימת קבצים כארגומנטים, ולהדפיס את תוכנם בסדר המתאים, ולתמוך בדגל אחד (-u).
אם אחד הקבצים מופיע כמקף בודד (-), התוכנית תקרא מהקלט הסטנדרטי ותדפיס אותו במקום המתאים.
אם התוכנית אינה מקבלת כלל ארגומנטים, היא תדפיס את הקלט הסטנדרטי בלבד.
דוגמה פשוטה לשימוש ב-cat היא חיבור 2 קבצים לקובץ אחד:
cat -s: מצמצם שורות רווח ריקות לשורה אחת בלבד.
cat -n: מוסיף מספר שורה.
cat -b: מוסיף מספר שורה לשורות לא ריקות.
שימוש נפוץ ב-cat הוא להדפסת קובץ יחיד, על מנת להשתמש בו כקלט של תוכנית אחרת.
צורת שימוש זו מיותרת כיוון שהמעטפת יכולה לעשות פעולה זו בעצמה, ולא זקוקה לתוכנה חיצוניות אשר מייצרת תהליך נוסף.
"Castle on the Hill" (בעברית: "הטירה על הגבעה") הוא שיר שבוצע על ידי הזמר והיוצר הבריטי אד שירן.
הוא יצא בתור הורדה דיגיטלית ב-6 בינואר 2017 כסינגל כפול לאלבום האולפן השלישי שלו, ÷ (2017), יחד עם "Shape of You".
השיר נכתב והופק על ידי אד שירן ובני בלנקו.
השיר עוסק בביתו של שירן בעיירה פרמלינגהאם , ומוזכרים סיפורים על עישון והשתכרות שלו עם חבריו במקום, וכן על לחיות את החיים בתור נער מתבגר.
בינואר 2017, שירן הוזמן להופיע בטירה.
+מקבץ רשימות של גופים אשר דירגו את השיר "Castle on the Hill"ארגוןרשימהמיקוםמקורבילבורדהשירים הטובים ביותר לשנת 2017: בחירת הקוראים ()1האלבומים הטובים ביותר לשנת 2017: בחירתו של אלכס ויטוליס2
הקליפ הרשמי של השיר הוצא לאור ב־23 בינואר 2017. הקליפ הופק על ידי ג'ורג' בלפילד וטום גרדנר, ומופיעה בו קבוצה של בני נוער בתקופת נעורם.
הסרטון צולם במחוז סאפוק ומקומות שבו כגון פרמלינגהאם, בויטון, אצטדיון מידנהול ופליקסטו.
גם בסצנות הקליפ האחרונות נראית הטירה פרמלינגהאם.
בריאיון במופע של גרהם נורטון, הסביר שירן כי הצעיר ששיחק אותו בסרטון למד איתו בבית הספר, תיכון תומאס מילס.
נכון ליוני 2021, צבר הקליפ למעלה מ-462 מיליון צפיות.
התור של קייסי לחבוט , היא בלדת ספורט אשר נכתבה על ידי ארנסט ת'אייר בשנת 1888. הבלדה מספרת על משחק בייסבול של קבוצה בשם "מדוויל ביי בום", ועל הכוכב שלה - קייסי.
בשנת 2014 הוחלט להכניס את השיר להיכל התהילה של הבייסבול האמריקאי.
הבלדה תורגמה לראשונה לעברית על ידי מנחם לס כאשר כתב לעיתון "ידיעות אחרונות" על שבירת שיא ההום ראן של בייב רות'.
יעקב (ג'ייסון) אלבאום תרגם אותו ב-2009 ופרסם אותו בבלוג שלו.
הבלדה מספרת על קבוצת הבייסבול "מדוויל בום", אותה המציא מחבר השיר ארנסט ת'אייר, ועל כוכב הקבוצה "קייסי", גם הוא פרי דמיונו של ת'אייר.
לאחר שהקבוצה ממדוויל בום נקלעה לפיגור של 2 נקודות, אוהדיה חשבו שהסיכויים לניצחון קלושים מפאת חוסר היכולת של השחקנים הבאים לחבוט לפני קייסי.
האוהדים חששו שאין ביכולתם של שני אלו לחבוט בכדור ולא להפסל.
אבל, קרה נס ושני ה"אפסים" הצליחו לחבוט ולהתקדם בתחנות, במצב כזה כל שנותר לקייסי היה לחבוט מספיק חזק, ובכך יוכלו קייסי ושני השחקנים לפניו לרוץ את כל התחנות.
אך קייסי, הנחשב לאגדה בקרב אוהדי "מדוויל בום", אכזב בחבטה הראשונה, בשנייה ובשלישית, וכך גרם להפסד הקבוצה.
בשנת 1988, נכתבה הצגה על הבלדה בבימויו של דה-וולף הופר .
ההצגה הועלתה בניו יורק ובשיקגו.
מאז כתיבתה ההצגה הפכה לקאלט בבתי ספר רבים בארצות הברית.
בשנת 2014, לכבוד פרישתו של באד זליג, ולציון 130 שנה לכתיבת הבלדה, הוחלט להכניס את השיר להיכל התהילה של הבייסבול האמריקאי.
Castle Wolfenstein (בתרגום חופשי לעברית: "טירת וולפנשטיין", ידוע בעברית גם בשם "הטירה הנאצית") הוא משחק מחשב פופולרי שנוצר בשנת 1981 על ידי חברת Muse Software.
המשחק נוצר במקור למחשבי Apple II, ומאוחר יותר הוסב לסביבת מערכת ההפעלה DOS, ל- Atari 8-bit family, ול-קומודור 64. המשחק "Beyond Castle Wolfenstein" הוא משחק ההמשך למשחק זה.
גיבור המשחק הוא חייל אמריקני במלחמת העולם השנייה.
מטרת המשחק היא לאתר ברחבי הטירה את תוכניות המלחמה הסודיות, ולבסוף לברוח מהטירה בחיים.
Casi Nada הוא סינגל שהוקלט על ידי הזמרת הקולומביאנית קרול ג'י, מתוך אלבום הבכורה שלה, Unstoppable.
השיר יצא לאור ב-4 במרץ 2016, כסינגל הראשון מתוך האלבום.
השיר הגיע אל המקום השמיני במצעד השירים הטרופיים.
השיר נכתב על ידי קרול ג'י, דניאל אקוואריה, אנדי קליי, גבריאל רודריגז, גוסטבו אלברטו והקטור ריוורה.
ב-2 במאי 2019, העניק איגוד תעשיית ההקלטות האמריקאי עבור השיר את מעמד הפלטינה הלטינית על סך מכירות של כ-60,000 עותקים.
הווידאו קליפ המלא שיצא עבור השיר פורסם לראשונה ב-18 במרץ 2016, וצבר כ-110 מיליון צפיות.
Casio מטונף הוא אלבומו השלישי של המוזיקאי אלון עדר, שיצא לאור בשנת 2012.
אלבום זה, שבשל אורכו הקצר הוגדר על ידי עדר כמיני-אלבום (EP), מנוגן כולו על מקלדות קסיו (Casiotone MT-65, Casiotone CT-360) ומלווה בצליל האופייני לשנות השמונים.
הוא יצא בפורמט דיגיטלי בלבד.
שלוש שנים מאוחר יותר יצא אלבום נוסף של עדר בסגנון דומה, Casio זעם.
סופו של השיר "כמה שאלות על גברת היי-טק" מאזכר את השיר "מי שמביט" מתוך האלבום הכבש השישה עשר.
כל השירים נכתבו והולחנו על ידי אלון עדר.
Casio זעם הוא אלבומו החמישי של המוזיקאי אלון עדר, שיצא לאור בשנת 2015.
אלבום זה ממשיך את אלבומו השלישי של עדר, "Casio מטונף", בקו יותר מחאתי.
הוא מנוגן כולו על מקלדות קסיו וגיטרת קסיו ומלווה בצליל האופייני לשנות השמונים.
"Castles in the Air" הוא שיר מאת דון מקליין, שהוקלט לראשונה בשנת 1970, והיה הסינגל הראשון שיצא בארצות הברית לפני "American Pie".
הגרסה המקורית של השיר נכללה באלבום "Tapestry".
בפברואר 1971 יצא הסינגל הראשון מתוך האלבום והוא הגיע למקום הארבעים במצעד בילבורד Easy Listening/Adult Contemporary.
אחרי הצלחת הסינגל "American Pie" נכלל השיר "Castles in the Air" כבי-סייד של השיר "Vincent".
ב-1981 הקליט מקלין את השיר "Castles in the Air" פעם נוספת.
גרסה זאת של השיר היא בלדה איטית יותר בהשוואה לקצב המהיר של הגרסה המקורית.
הגרסה נכללה באלבום "Believers" ואחר כך החליפה גרסה זו את השיר באלבום "Tapestry".
גרסה זו זכתה להצלחה רבה יותר והגיע למקום ה-36 במצעד הבילבורד ולמקום ה-31 במצעד Cash Box.
באוסטרליה הגיע השיר למקום ה-11 במצעד.
עוד הגיע השיר למקום השביעי במצעד Adult Contemporary בארצות הברית ולמקום השני בקנדה.
השיר מתאר אדם שאינו מרוצה ועייף מסגנון החיים האורבני.
על אף שהוא יליד העיר, הוא מחליט לנטוש לא רק את "המגדלים באוויר" העירוניים, אלא גם את אהובתו שם.
בגלל אהבתו לחיי הכפר הוא מחליט לחפש אהבה עם אישה שחושבת כמוהו.
מצעד (1981–82)מיקום שיאאוסטרליה ARIA Charts11קנדה Adult Contemporary2ניו זילנד12הממלכה המאוחדת47ארצות הברית בילבורד הוט 10036ארצות הברית בילבורד Adult Contemporary7US Cash Box Top 10031
מצעד (1981)מיקוםאוסטרליה85ארצות הברית (Joel Whitburn's Pop Annual)185
"Cash Shit" הוא שיר שהוקלט על ידי הראפרית האמריקאית מייגן די סטליון, ביחד עם הראפר דה-בייבי, מתוך המיקסטייפ הראשון שלה, Fever.
השיר יצא לאור ב-17 במאי 2019, על ידי חברות התקליטים 1501 סירטיפייד ו-300 אנטרטיינמנט, ביחד עם שאר שירי המיקסטייפ.
עם יציאתו נכנס השיר אל המקום ה-36 במצעד הבילבורד הוט 100.
השיר נכתב על ידי מייגן די סטליון ביחד עם דה-בייבי והופק על ידי ליל-ג'ו-מייד-דה-ביט, שהפיק עבורה את הלהיט "Big Ole Freak".
ב-22 באוקטובר 2019, העניק איגוד תעשיית ההקלטות האמריקאי לשיר את תואר הפלטינה לשיר על מכירות של למעלה מ-1,000,000 עותקים במדינה.
עם יציאתו, עלה השיר לרשת הזרמת המדיה ספוטיפיי, בדומה לשאר שירי המיקסטייפ.
במקור, פורסם כי צולמו עבור השיר שני וידאו קליפים, אך בהמשך, הקליפים נגנזו ולא פורסמה הסיבה.
ב-14 ביולי 2019, פרסמה די סטליון ברשתות החברתיות טריילר מתוך סרט קצר, תוך שנתנה רמז שייתכן ומדובר בקליפ של השיר.
נכון לשנת 2020, טרם יצא הקליפ של השיר.
נכון למרץ 2020, מונה הצפיות של האודיו של השיר עומד על למעלה מ-72 מיליון צפיות.
מקוםתאריםמכירותארצות הברית (RIAA)פלטינה 2×2,000,000 מכירות + הזרמת מדיה בלבד
Catch the Catch (בעברית: תפוס את התפיסה) הוא אלבום הבכורה של הזמרת-יוצרת ההולנדית סי.
האלבום יצא לאור ב-28 באפריל 1986, על ידי חברת התקליטים הנסה רקורדס.
מתוך האלבום יצאו שלושה סינגלים: "", "", ו-"Strangers by Night".
עם יציאתו נכנס האלבום אל המקום השישי במצעד האלבומים שבגרמניה.
קאץ' את הסינגל הראשון מתוך האלבום "I Can Lose My Heart Tonight", אשר תיפקד גם כסינגל הראשון במהלך הקריירה שלה.
השיר הפך ללהיט בינלאומי, שנכנס למקום השביעי במצעד השירים שבספרד וזאת, בנוסף לכך שנכנס למצעדים שבגרמניה, שווייץ ואוסטריה.
בהמשך, הוציאה את השיר "", כסינגל השני מתוך האלבום.
השיר הגיע אל המקום השישי במצעד שבספרד, תוך שהגיע למקום התשיעי במצעד שבגרמניה.
לבסוף, יצא האלבום עצמו באפריל 1986, תוך שזכה לתשומת לב רבה מהציבור בעקבות הצלחת שני הסינגלים הראשונים מתוכו.
באפריל 1986, יצא לאור הסינגל השלישי והאחרון מתוך האלבום "Strangers by Night", אשר זכה להצלחה רבה והפך לאחד משיריה המזוהים ביותר של סי.
Casting Society of America הוא איגוד מקצועי בינלאומי לבמאים-מלהקים.
האיגוד נוסד ב-1982 בלוס אנג'לס.
כיום חברים באיגוד כ-700 במאים-מלהקים מתחום הקולנוע, הטלוויזיה והתיאטרון בארצות הברית, קנדה, אוסטרליה, צרפת, ספרד, איטליה, גרמניה, אירלנד והודו.
מכתבי המלצה משני חברים (לפחות) נותני חסות באיגוד
ותק של שנתיים (לפחות) בתפקיד ראשי בבימוי-ליהוק בקולנוע, בטלוויזיה או בתיאטרון
לחברים אסור לעבוד במקביל כמנהלים אישיים
תנאים אלו הם הכרחיים לזכאות להצטרפות לאיגוד.
החל מאוקטובר 1985 בוחר האיגוד מדי שנה במאים-מלהקים מועמדים שרשמו הישגים יוצאים מן הכלל בליהוק שחקנים.
כיום ישנן כ-30 קטגוריות לפי ז'אנר, קהל יעד, תקציב ועוד.
אירועי חלוקת הפרסים נערכים פעם בשנה באותו יום בניו יורק, בוורלי הילס ולונדון.
Catch 22 (בעברית: מלכוד 22) הוא סינגל שהוקלט על ידי הזמר האוסטרלית אילי, ביחד עם הזמרת-יוצרת הבריטית אן-מארי, מתוך אלבום האולפן של אילי, Two Degrees.
השיר יצא לאור ב-16 באוקטובר 2016, על ידי חברת התקליטים האחים וורנר, כסינגל השני מתוך האלבום.
הווידאו קליפ של השיר הועלה לערוץ היוטיוב של אילי ב-6 בנובמבר 2016.
"Catching Feelings" הוא סינגל של הלהקה הניו זילנדית, דרקס פרוג'קט, בשיתוף פעולה עם הלהקה הניו זילנדית Six60 .
השיר נכתב תחילה ב-2017 כשיתוף פעולה בין הלהקות, ויצא על ידי יוניברסל מיוזיק ניו זילנד ב-4 בספטמבר 2019, כסינגל השלישי של אלבום הבכורה של דקרס פרוג'קט, Drax Project.
גרסה מחודשת בשיתוף פעולה עם הלהקה האמריקאית Phony Ppl יצא ביולי 2021.
השיר היה מועמד לפרס סינגל השנה בטקס פרסי המוזיקה Aotearoa לשנת 2020.
נכון ליוני 2023, השיר הושמע למעלה מ-159 מיליון פעמים בספוטיפיי, ולמעלה מ-3 מיליון פעמים ביוטיוב.
אזורתוארמכירותאוסטרליה (ARIA)2× פלטינה140,000ניו זילנד (RMNZ)7× פלטינה210,000
"Castles Crumbling" (בעברית: "טִירוֹת מִתְפּוֹרְרוֹת") הוא שיר שהוקלט על ידי הזמרת-יוצרת האמריקאית טיילור סוויפט והזמרת האמריקאית היילי ויליאמס.
הוא יצא לאור ב-7 ביולי 2023, עם פרסומו של אלבום ההוצאה החוזרת השלישי של סוויפט (2023), בהוצאת חברת התקליטים ריפבליק רקורדס.
במקור, סוויפט כתבה את השיר בסביבות 2010 עבור אלבום האולפן השלישי שלה אך זה נגנז ולא פורסם מתוכו קטע מוזיקלי או לירי.
את ההפקה הסופית ביצעה סוויפט לצד ג'ק אנטונוף.
השיר נכתב על ידי טיילור סוויפט והופק על ידה לצד ג'ק אנטונוף.
היא כתבה והקליטה אותו לבדה עבור אלבום האולפן השלישי שלה אך זה לבסוף נגנז ולא פורסם מתוכו קטע מוזיקלי או לירי.
מאז, היה השיר ידוע בקרב מעריציה של הזמרת ובשנת 2023 זו פרסמה באופן רשמי כי העמיתה שלה היילי ויליאמס השתתפה בהקלטותיו, כחלק מאלבום ההוצאה המחודשת השלישי שלה, .
ביוני 2023, מעריציה של סוויפט העניקו לוויליאמס צמיד שנוצר בהשראת Speak Now, עובדה שלפיה זו הצהירה שזה .
תגובתה הובילה להשערות כי תשתתף באלבום ההוצאה המחודשת המיוחל, דבר שאושר בהמשך בידי סוויפט עצמה בעת פרסום רשימת הרצועות של האלבום.
בעת ההכרזה, ציינה סוויפט שהלהקה של ויליאמס, פאראמור, השפיעה עליה רבות בעת שכתבה והקליטה את Speak Now.
אף על פי ש-"Castles Crumbling" נחשב לשיתוף הפעולה הראשון שלהן, ויליאמס התארחה במהלך סיבוב ההופעות השני של סוויפט, "Speak Now World Tour" שאירע בשנת 2011, והשתתפה בווידאו קליפ לסינגל שלה מ-2015, "Bad Blood".
בנוסף לכך, ויליאמס הייתה ההשראה מאחורי השיר "Speak Now" לפי מספר כתבי עת ומגזינים שונים.
לבסוף, יומיים לפני יציאת השיר, סוויפט חשפה בטוויטר שפאראמור תהיה למופע חימום במספר הופעות שהתקיימו במסגרת סיבוב ההופעות השישי שלה, "The Eras Tour" שאירע בין 2023 ל-2024. בעת בה פורסם השיר, פרסמה ויליאמס ברשתות החברתיות שלה מספר התייחסויות אודותיו.
"Castles Crumbling" נכתב בסולם של סול מז'ור, עם קצב של 148 פעימות בדקה.
אורכו חמש דקות ושש שניות והוא מדורג בעוצמת 57 בסולם 100 מבחינה האנרגיה הקולית בו.
לפי האתר Tunebat שילוב הקולות של סוויפט ביחד עם ויליאמס .
במגזין Glamour נכתב שהוא עוסק בהתמודדות עם "עין הציבור" כמו גם במחיר של פרסום ותהילה.
בכתבה שפורסמה אודות השיר, ציינו את השורות "פעם, הייתה לי אימפריה, בתור הזהב / הייתי במעמד גבוה, פעם הייתי גדולה / הם היו מהללים אותי כשראו את פניי / עכשיו, אני חוששת שחסדיי נמוגו" וציינו שהן משקפות רגשות טיילור מתקופת הזמן.
תחילה, צוינה שנת 2010 בה חיי הזוגיות שלה היו לעיתים קרובות נושא שדובר בעיתונות הצהובה.
בנוסף, היה עיסוק במעבר החד מיצירת מוזיקת קאנטרי לטובת מוזיקת פופ.
בהמשך, הוסבר הדבר בשורות: "פעם הייתי התקווה הגדולה לשושלת / המונים היו תלויים במילים שלי והם בטחו בי / האמונה שלהם הייתה חזקה, אבל הרחקתי לכת / שמרתי את הטינה הזו עד שהיא קרעה אותי לגזרים".
אלה עוסקות בהיותה חלק מהאמנים שהצליחו להביא את מוזיקת הקאנטרי למיינסטרים בעשור הראשון של המאה ה-21 וכן הלאה, דבר שהיה לנטל עבורה.
ויליאמס התראיינה והצהירה אודות שיתוף הפעולה עם סוויפט כי:
באתר BuzzFeed סקרו "Castles Crumbling" ודלו ציוץ מהטוויטר בו צוינה האפשרות שהשורה "הם נהגו להלל את השם שלי עכשיו הם צועקים שהם שונאים אותי" מתייחסת לתקרית של סוויפט וקניה וסט שהפך לאחד מהאירועים הבולטים ביותר בתולדות הטקס ולאבן דרך בקריירה שלה ככלל.
במהלך התקרית זו עלתה לבמה לקבל את פרס הקליפ הנשי של השנה.
בעת נאומה, וסט התפרץ לבמה, חטף מידה את המיקרופון ואמר: "טיילור, אני באמת שמח בשבילך ואני אתן לך לסיים אבל לפני זה ארצה לומר שלביונסה יש את אחד מהקליפים הטובים ביותר בכל הזמנים!".
לאחר מכן, החזיר לסוויפט את המיקרפון וירד מהבמה.
לעבר וסט נשמעו קולות בוז ולעג שסוויפט הסיקה שייתכן ומופנים אליה.
השיר זכה לביקורות חיוביות מטעם מבקרי המוזיקה ברחבי העולם.
ברולינג סטון הדגישו את שילוב הקולות בין ויליאמס לסוויפט והעירו .
במגזין בילבורד הפנו כלפי "Castles Crumbling" ביקורת מעורבת וציינו .
ארגוןרשימהמיקוםמקורבילבורדשירי 'From the Vault' הטובים ביותר ב-6
קליפ המילים הרשמי של "Castles Crumbling" פורסם ב-7 ביולי 2023 והועלה לערוץ היוטיוב הרשמי של טיילור סוויפט.
זאת, לצד שאר הקליפים שפורסמו עבור כל רצועה ב-.
את קליפ המילים עיצבו בגוונים קודרים וקרים, בדומה לטקסט עליו הוא מתבסס כשיר.
לאורכו של קליפ המילים, ניתן לראות את מילות השיר על גבי תמונה של טירה מפוררת (כשמו), בלב יער נטוש.
נכון ליולי 2023 עומד מונה הצפיות של הקליפ על למעלה מחצי מיליון צפיות.
""Castles Crumbling בוצע באצטדיון ליווייס בסנטה קלרה ב-28 ביולי 2023 יחד עם השיר "Right Where You Left Me".
הקרדיטים והצוות מותאמים מהערות האלבום של .
אזורתאריך יציאהפורמטחברת תקליטיםמקורכלל העולם7 ביולי 2023הזרמת מוזיקה • הורדה דיגיטליתריפבליק
"Castles" הוא סינגל של הזמרת-יוצרת הבריטית, פרייה ריידינגס.
השיר יצא ב-30 במאי 2019 בהוצאת חברות התקליטים Good Soldier Songs וקפיטול רקורדס, כסינגל החמישי מתוך אלבום האולפן הראשון שלה, Freya Ridings.
השיר נכתב על ידי פרייה ריידינגס ודן ניגרו, והופק על ידי דן ניגרו, איב רוטמן, מארק קרו ודן פרידי.
נכון לאוגוסט 2023, השיר הושמע למעלה מ-36 מיליון פעמים ביוטיוב, ולמעלה מ-226 מיליון פעמים בספוטיפיי.
אזורתוארמכירותאוסטרליה (ARIA)3× פלטינה210,000אוסטריה (IFPI Austria)פלטינה30,000קנדה (Music Canada)זהב40,000צרפת (SNEP)פלטינה200,000גרמניה (BVMI)זהב200,000שווייץ (IFPI Switzerland)פלטינה20,000הממלכה המאוחדת (BPI)פלטינה600,000
אזורתאריךפורמטגרסהחברת תקליטיםהערותעולמי 30 במאי 2019הורדת מוזיקה, הזרמת מוזיקהמקוריתGood Soldier Songs, קפיטול רקורדס 5 ביולי 2019אקוסטית 2 באוגוסט 2019 רמיקס של סם פלדט ארצות הברית 26 באוגוסט 2019מוזיקה עכשווית למבוגריםמקורית 23 בספטמבר 2019מוזיקה אלטרנטיבית למבוגרים
"Catch & Release" הוא סינגל של הזמר-יוצר האמריקאי מאט סימונס .
השיר יצא ב-19 בספטמבר 2014 בהוצאת חברת התקליטים .
השיר מופיע באלבום האולפן השני שלו, Catch & Release.
נכון לספטמבר 2023, גרסה זו הושמעה למעלה מ-36 מיליון פעמים ביוטיוב, ולמעלה מ-88 מיליון פעמים בספוטיפיי.
גרסת רמיקס של הצמד המוזיקלי ההולנדי דיפאנד יצאה ב-2 במרץ 2015. נכון לספטמבר 2023, גרסה זו הושמעה למעלה מ-144 מיליון פעמים ביוטיוב, ולמעלה מ-447 מיליון פעמים בספוטיפיי.
גרסת רמיקס של התקליטן הבריטי אלכס אדייר יצאה ב-22 באפריל 2016. נכון לספטמבר 2023, גרסה זו הושמעה למעלה מ-2 מיליון פעמים בספוטיפיי, ולמעלה מ-150 אלף פעמים ביוטיוב.
"Cassandra" (בעברית: "קָסַנְדְּרָה") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-27 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.
"Cassandra" הוכלל בגרסה זו כרצועה ה-27.
ב-22 בנובמבר, במהלך הופעה של סיבוב ההופעות "The Eras Tour" בטורונטו, בשיר על הפסנתר, סוויפט ביצעה מחרוזת של "Cassandra" יחד עם "Mad Woman" מהאלבום folklore ו-"I Did Something Bad" מהאלבום Reputation.
"Casa mia" (בעברית: "הבית שלי") הוא שיר שהוקלט על ידי הזמר האיטלקי גאלי.
הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל שלא מתוך אלבום האולפן.
השיר הגיע למקום החמישי במצעד הסינגלים האיטלקי.
השיר נכתב על ידי המבצע, דווידה פטרלה ומיכאלה צוקה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-54.4 מיליון השמעות.
"Casa mia" היה שירו של גאלי לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
נכון ליוני 2024 עומד מונה הצפיות של הקליפ על למעלה מ-40 מיליון צפיות.
מקוםתאריםמכירות איטליה (FIMI) 2× פלטינה 200,000
אזורתאריך יציאהפורמטחברת תקליטיםמקורעולם7 בפברואר 2024הזרמת מוזיקה • הורדה דיגיטליתוורנר מיוזיק איטליה
"Catch My Breath" הוא סינגל של הזמרת-יוצרת האמריקאית, קלי קלרקסון, שיצא ב-10 באוקטובר 2012 בהוצאת חברת התקליטים RCA רקורדס.
השיר מופיע כסינגל המוביל באלבום האוסף הראשון של קלרקסון, Greatest Hits – Chapter One.
השיר נכתב על ידי קלי קלרקסון, ג'ייסון האלברט ואריק אולסון, והופק על ידי Sound Kollectiv.
נכון ליוני 2025, השיר הושמע למעלה מ-68 מיליון פעמים ביוטיוב, ולמעלה מ-74 מיליון פעמים בספוטיפיי.
Celebration (בעברית: "חֲגִיגָה") הוא אלבום הלהיטים השלישי של הזמרת-יוצרת האמריקאית מדונה.
האלבום יצא לאור ב-18 בספטמבר 2009. האלבום כולל 3 רצועות חדשות של מדונה, "Revolver" ו-"Celebration", שיצאו כסינגלים ו-"It's So Cool", שיצא כרצועת בונוס.
Celebration (בעברית: חֲגִיגָה) הוא סינגל שהוקלט על ידי הזמרת-יוצרת האמריקאית מדונה, מתוך אלבום האוסף שלה, Celebration.
השיר יצא לאור ב-31 ביולי 2009, כסינגל הראשון והפותח מתוך אלבום האוסף.
את הקליפ הרשמי של השיר ביים יונס אוקרלונד, שעבד עם מדונה במהלך הקריירה שלה.
השיר הגיע למקום הראשון במצעדים במדינות רבות, בהן ישראל, באיטליה, בולגריה, פינלנד ובמצעד שירי המועדונים של ארצות הברית.
במשך כמה שנים היה השיר לשיר המצליח ביותר במדינת ישראל, וזאת כאשר כבש את פסגת המצעד של מדיה פורסט למשך תשעה שבועות.
בשנת 2010, הוציאה הזמרת קשה את השיר "Tik Tok", אשר הצליח להשתוות לשיר הזה כאשר שהה תשעה שבועות בפסגת המצעד גם כן.
בשנת 2016, נשבר השיא על ידי השיר "Lost On You" של הזמרת אל פי, אשר הצליח להישאר בפסגת המצעד במשך אחד עשר שבועות.
מקוםתאריםמכירותאיטליה (FIMI)פלטינה30,000דנמרק (IFPI Denmark)זהב15,000יפן (RIAJ)זהב100,000פינלנד (Musiikkituottajat)זהב6,521
מדינהתאריך יציאהפורמטמקורעולם31 ביולי 2009הורדה דיגיטליתיפן12 באוגוסט 2009גרמניה21 באוגוסט 20094 בספטמבר 2009תקליטורהולנד11 בספטמבר 2009תקליטור • תקליט 12 אינץ'הממלכה המאוחדת13 בספטמבר 2009הורדה דיגיטלית14 בספטמבר 2009תקליטארצות הברית6 באוקטובר 200920 באוקטובר 2009תקליט 12 אינץ'26 בינואר 2010גרסת רדיו (רמיקס בשיתוף אייקון)
הפקודה cd (ידועה גם כ: chdir; ראשי תיבות: change directory) היא פקודת מעטפת אשר משמשת לשינוי תיקיית העבודה הנוכחית במערכות הפעלה כגון Unix, OS/2, DOS, Microsoft Windows ולינוקס.
קריאת המערכת המשמשת את הפקודה ברוב מערכות ההפעלה היא chdir(), אשר מוגדרת בתקן POSIX.
תיקיית קבצים היא חלק לוגי של מערכת קבצים, אשר מחזיקה קבצים או תיקיות נוספות.
בעזרת הפקודה cd ניתן לגשת לתיקייה פנימית, לחזור לתיקיית האם, או לגשת לכל תיקייה שהיא.
שימוש בפקודה ללא ארגומנט מייצר התנהגות שונה במערכות הפעלה שונות.
במערכות הפעלה תואמות POSIX, תיקיית העבודה משתנה לתיקיית הבית של המשתמש.
בסביבת DOS, Windows או OS/2, התוכנית מדפיסה למסך את שם התיקייה הנוכחית.
דוגמה לשימוש בפקודה בסביבת יוניקס או במערכות הפעלה דמויות יוניקס.
המשתמש נמצא בתיקיית הבית שלו, המסומנת באופן סטנדרטי ב-~.
על מנת לעבור לתיקייה הפנימית "games", יבצע המשתמש:
Caution (בעברית: זְהִירוּת) הוא אלבום האולפן החמישה עשר של הזמרת-יוצרת האמריקאית מריה קארי.
האלבום יצא לאור על ידי חברת התקליטים אפיק רקורדס, ב-16 בנובמבר 2018. מתוך האלבום יצאו שני סינגלים, "With You", ו-"A No No".
האלבום הופק על ידי פרד בול, מריה קארי, דאב היינס, אנחל לופז, לידו, דניאל מור II, מאסטרד, ניינטין85, נו איי.די., לוקה פוליצי, פו בר, סקרילקס, SLMN, הסטריאוטיפים, שי טיילור, טימבלנד ו-WondaGurl.
Caution הוא אלבום אשר כולל שירים בסגנון ה-R&B בדומה לשירים רבים שהוציאה קארי במהלך הקריירה שלה.
כמו כן, הוא הראשון שקארי הוציאה מזה ארבע שנים, לאחר שבשנת 2014, הוציאה את אלבום האולפן הארבעה עשר שלה, Me.
שירי האלבום הוקלטו בשנת 2018. בנוסף לכך, הוציאה קארי את "The Distance" כסינגל שיווקי מתוך האלבום.
כדי לעזור בקידום המסחרי של האלבום ברחבי העולם, הוציאה קארי שני סינגלים ושני סינגלים שיווקיים.
"With You" – יצא לאור ב-4 באוקטובר 2018, כסינגל הראשון מתוך האלבום, על ידי חברת התקליטים אפיק רקורדס.
השיר נכתב והופק על ידי מריה קארי ודיג'יי מאסטרד.
הווידאו קליפ המלא שלו הועלה לערוץ ה-Vevo הרשמי של קארי ב-10 באוקטובר 2018. השיר דורג במקום השמיני במצעד הסינגלים של הונגריה.
"A No No" – יצא לאור ב-4 במרץ 2019, כסינגל השני והאחרון מתוך האלבום.
"GTFO" – יצא לאור ב-13 בספטמבר 2018, כסינגל השיווקי הראשון מתוך האלבום, על ידי חברת התקליטים אפיק רקורדס.
השיר נכתב על ידי מריה קארי, ביבי באורלי, פורטר רובינסון, ג'ורדון מנסוול ופול ג'פריס.
הקליפ של השיר פורסם בסמוך ליציאתו במטרה לעזור בקידום המסחרי שלו ברחבי העולם.
השיר דורג במקום החמישי במצעד הסינגלים של יוון.
עם השיר הופיעה קארי לראשונה בפסטיבל המוזיקה של iHeartRadio.
"The Distance" – יצא לאור ב-18 באוקטובר 2018 כסינגל השיווקי השני והאחרון מתוך האלבום.
על מנת לקדם את האלבום, יצאה מריה קארי לסיבוב ההופעות האחד עשר שלה, "Caution World Tour".
סיבוב ההופעות החל ב-27 בפברואר 2019 באירווינג, טקסס שבארצות הברית והסתיים ב-20 באוקטובר 2019 בדובאי שבאיחוד האמירויות הערביות.
סיבוב ההופעות הניב רווחים של למעלה משבעה מיליון דולרים בסך הכול.
בין היתר, סיבוב ההופעות התקיים באמריקה הצפונית, הקריביים, המזרח התיכון ואירופה.
Caution World Tour הוא סיבוב ההופעות האחד עשר של הזמרת-יוצרת האמריקאית מריה קארי, אשר התקיים בצפון אמריקה ואירופה.
סיבוב ההופעות כלל בתוכו כ-34 הופעות בסך הכול, והוא החל ב-27 בפברואר 2019 והסתיים ב-31 באוגוסט 2019.
סיבוב הופעות זה נועד לקדם את אלבומה ה-13 של קארי, Caution.
באמצע נובמבר 2018, הוציאה מריה קארי את אלבומה ה-13 Caution, עליו נתמך סיבוב ההופעות.
על סיבוב ההופעות הכריזה קארי לראשונה באינסטגרם ובשאר הרשתות החברתיות שלה, תוך שהיא פרסמה את כל תאריכי ההופעות שיכללו בו.
רצף ההופעות "The Butterfly Returns", אליו יצאה קארי ב-5 ביולי 2018, הסתיים בסמוך לתחילת סיבוב ההופעות הזה.
להלן רשימת השירים אותם שרה קארי בהופעה שהתקיימה ב-6 באפריל 2019:
תאריךעירמדינהמיקוםסיבה8 ביוני 2019פירנצהאיטליהאצטדיון ארטמיו פרנקיבעיות בהפקה